Nama Hermes punika asalipun saking Basa Yunani, herma. Déné Herma punika cagak persegi saking watu utawi perunggu ingkang wonten patung sirah ing bagéyan nginggil lan patung alat kelamin priyantun kakung ing bagéyan ngandhapipun. Nalika masa kuno, cagak punika padatanipun mapan wonten ing laladan watesan supados dados kabegjan. Pérangan punika wonten gegayutanipun kalihan peran Hermes ingkang wiwitanipun kalebet simbol alat kelamin lan watesan sadèrèngipun dipunsembah minangka dewa perdagangan lan perjalanan [3].